Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«9» փետրվարի 2021 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2009 ԹՎԱԿԱՆԻ ՄԱՐՏԻ 31-Ի N 8-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 3-րդ կետով, 34-րդ հոդվածի 1-ին մասով՝ **Գյումրի**  **համայնքի ավագանին որոշում է.**

1. Հայաստանի Հանրապետության Գյումրու քաղաքային համայնքի ավագանու 2009 թվականի մարտի 31-ի «Գյումրի քաղաքի Շչորսի 2 և Աճեմյան 2 շենքերը սեփականության իրավունքով նվիրաբերելու մասին» N 8-Ա որոշման մեջ կատարել հետևյալ փոփոխությունը.
2. որոշման մեջ շենքերը բառից հետո «վերականգնելու և մշակութային օջախների վերածելու» բառերը փոխարինել «վերանորոգելու, բարեկարգելու և վերականգնման աշխատանքներն իրականացնելուց հետո այն «Հայաստանի ազգային պոլիտեխնիկական համալսարան» հիմնադրամին անհատույց օգտագործման տրամադրելու» բառերով:

Ռ. Սանոյան

Կ.Բադալյան

Ա.Մանուկյան

Ա. Հակոբյան

Հ.Գասպարյան

Կատարող` Ա.Հակոբյան

**ՀԻՄՆԱՎՈՐՈՒՄ**

« **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2009 ԹՎԱԿԱՆԻ ՄԱՐՏԻ 31-Ի N 8-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

Որոշման ընդունումը պայմանավորված է Հայաստանի Հանրապետությանը նվիրաբերված Գյումրի քաղաքի Շչորսի փողոց N 2 և Աճեմյան փողոց N 2ա շենքերի օգտագործման նպատակի փոփոխման հետ:

ՀՀ կրթության, գիտության, մշակույթի և սպորտի նախարարության կողմից առաջարկություն է ներկայացվել ՀՀ կառավարությանը՝ շենքերի վերականգնումից հետո այն «Հայաստանի ազգային պոլիտեխնիկական համալսարան» հիմնադրամին անհատույց օգտագործման տրամադրելու վերաբերյալ և այդ թեմայով շրջանառության մեջ է դրված կառավարության որոշման նախագիծ:

Որոշման ընդունմամբ նախադրյալ են ստեղծվում պատմամշակութային արժեք ունեցող Շչորսի փողոց N 2 և Աճեմյան փողոց N 2ա շենքերի վերականգնման համար:

**ՏԵՂԵԿԱՆՔ**

** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՔԱՂԱՔԱՅԻՆ ՀԱՄԱՅՆՔԻ ԱՎԱԳԱՆՈՒ 2009 ԹՎԱԿԱՆԻ ՄԱՐՏԻ 31-Ի N 8-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու Հայաստանի Հանրապետության Շիրակի մարզի Գյումրու քաղաքային համայնքի ավագանու 2009 թվականի մարտի 31-ի N 8-Ա որոշման մեջ փոփոխություն կատարելու մասին որոշման ընդունմամբ Գյումրի համայնքի 2021 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: